Document ID: 32009D0297

ODLOČBA KOMISIJE
z dne 26. marca 2009
o spremembi Odločbe 2008/866/ES glede obdobja uporabe
(notificirano pod dokumentarno številko C(2009) 1876)
(Besedilo velja za EGP)
(2009/297/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), in zlasti člena 53(1)(b)(i) Uredbe,
ob upoštevanju naslednjega:
(1)
Odločba Komisije 2008/866/ES z dne 12. novembra 2008 o nujnih ukrepih za začasno prekinitev uvoza iz Peruja nekaterih živih školjk za prehrano ljudi (2) je bila sprejeta zaradi okužbe z virusom hepatitisa A (HAV) nekaterih živih školjk, uvoženih iz Peruja, za katere je bilo ugotovljeno, da so izvor izbruha hepatitisa A pri ljudeh. Navedena odločba se uporablja do 31. marca 2009.
(2)
Perujski organi so predložili nekatere informacije v zvezi s sprejetimi korektivnimi ukrepi za izboljšanje nadzora proizvodnje živih školjk, namenjenih za izvoz v Skupnost.
(3)
Navedene informacije so nezadostne in Komisija bo v Peruju opravila inšpekcijski pregled.
(4)
Do predložitve vseh ustreznih informacij s strani perujskih organov in rezultatov navedenega inšpekcijskega pregleda je primerno podaljšati uporabo Odločbe 2008/866/ES do 30. novembra 2009.
(5)
Odločbo 2008/866/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V členu 5 Odločbe 2008/866/ES se datum „31. marca 2009“ nadomesti z datumom „30. novembra 2009“.
Člen 2
Ta odločba je naslovljena na države članice.
V Bruslju, 26. marca 2009

Labels: 12
18
0
6